b'\n_START_ARTICLE_\nOlev Tinn\n_START_PARAGRAPH_\nOlev Tinn (3. september 1920 Haradok, Vitebski kubermang \xe2\x80\x93 6. september 1971 Tallinn) oli eesti n\xc3\xa4itleja._NEWLINE_1950. aastal l\xc3\xb5petas ta Eesti NSV Riikliku Teatriinstituudi._NEWLINE_Aastatel 1940\xe2\x80\x931941 oli ta Ugala n\xc3\xa4itleja. Teise maailmas\xc3\xb5ja ajal 1942\xe2\x80\x931944 kuulus ta Jaroslavlis Eesti NSV Riiklike Kunstiansamblite koosseisu. 1944\xe2\x80\x931971 oli ta Draamateatri n\xc3\xa4itleja._NEWLINE_Ta on m\xc3\xa4nginud filmides "Valgus Koordis", "Tagahoovis", "Veealused karid", "P\xc3\xb5rgup\xc3\xb5hja uus Vanapagan" ja "Mis juhtus Andres Lapeteusega?" ning Lenfilmi filmis "L\xc3\xb5oke"._NEWLINE_Ta oli EKP Tallinna Linnakomitee liige, Eesti NSV Teatri\xc3\xbchingu juhatuse liige ja Eesti NSV Kultuuriala T\xc3\xb6\xc3\xb6tajate Ameti\xc3\xbchingu Vabariikliku Komitee presiidiumi liige.\n_START_SECTION_\nIsiklikku\n_START_PARAGRAPH_\nTa on maetud Tallinna Metsakalmistule._NEWLINE_Tema isa oli n\xc3\xa4itleja ja lavastaja Eduard Tinn ning tema poeg on publitsist Eduard Tinn.'